นายกรัฐมนตรี เน้นย้ำไทยพร้อมผลักดันระบบการค้าหพุภาคี สร้างการค้าการลงทุนที่เสรีและเป็นธรรม
การประชุม International Conference on the Future of Asia หรือ Nikkei Forum ครั้งที่ 27 ที่กรุงโตเกียว ประเทศญี่ปุ่น พลเอก ประยุทธ์ จันทร์โอชา นายกรัฐมนตรี ซึ่งเข้าร่วมการประชุมด้วยตนเองเป็นครั้งแรก โดยให้เหตุผลการเข้าร่วมประชุมครั้งนี้ว่า เป็นเพราะญี่ปุ่นถือเป็นมิตรแท้และมีความสัมพันธ์ทางเศรษฐกิจที่ใกล้ชิดกัน เป็นประเทศที่ลงทุนในไทยเป็นอันดับหนึ่งมายาวนาน เป็นคู่ค้าสำคัญอันดับที่ 2 ของไทย โดยมีการจัดทำความตกลงทางด้านเศรษฐกิจที่หลากหลาย ขณะที่การกล่าวปาฐกถาหัวข้อ “เอเชียมีส่วนในการสร้างสันติภาพ ความมั่นคง และความมั่นคั่ง” นั้น นายกรัฐมนตรี กล่าวว่า ทุกประเทศต้องช่วยในการแก้ไขปัญหา โดยคำนึงถึงความปลอดภัยของประชาชนเป็นหลัก และที่ผ่านมาไทยช่วยเหลือด้านมนุษยธรรมทั้งด้านการเงินและสิ่งของกับผู้ได้รับความเดือดร้อนจากสงคราม รวมถึงร่วมหารือกับผู้นำหลายประเทศเพื่อหาทางออกให้เกิดความสงบ นายกรัฐมนตรี ยังเสนอแนวคิดเกี่ยวกับการข้ามผ่านสถานการณ์ต่างๆ ว่า เอเชียต้องมีความยืดหยุ่นต่อการปรับตัวและร่วมกันทำให้เกิดสันติภาพและความมั่นคงในภูมิภาคคือ การกระตุ้นการเจริญเติบโตทางเศรษฐกิจ สนับสนุนระบบการค้าหพุภาคี สร้างการค้าการลงทุนที่เสรีเป็นธรรมและในเวทีเอเปคเป็นอีกเวทีที่ไทยจะสนับสนุนระบบพหุพาคี เพื่อฟื้นฟูและขับเคลื่อนเศรษฐกิจจากสถานการณฺ์ของโควิด-19 ที่ส่งผลกระทบให้เศรษฐกิจต้องหยุดชะงักไปกว่า 2 ปี เพื่อทำให้ทุกประเทศกลับมาเชื่อมโยงกันอีกครั้งนอกจากนี้ นายกรัฐมนตรี ได้พบหารือทวิภาคีกับ นายคิชิดะ ฟูมิโอะ นายกรัฐมนตรีญี่ปุ่น ที่ทำเนียบนายกรัฐมนตรีญี่ปุ่น จากนั้นได้ร่วมงานเลี้ยงอาหารค่ำที่จัดโดยบริษัท นิเคอิ โดยนายกรัฐมนตรีญี่ปุ่นเข้าร่วมด้วย